Ostujuhtimine

Ostujuhtimine (ingl. k. purchasing management) on kompleksne ostuvaldkonna toimimise juhtimine taktikalisel ja strateegilisel tasandil ning ettevõtte ostutegevuse efektiivne korraldamine. Ostujuhtimise valdkonnas on peamisteks tegevusteks ostuprotsessi haldamine, nõudluse prognoosimine, varude haldamine, ostukulude ja ostueelarve haldamine, samuti tulemuseesmärkide ja -näitajate püstitamine ja saavutatu analüüsimine. Ostujuhtimine hõlmab koostööd siseklientide ning tarnijatega, ostupersonali juhtimist ja arendamist. Ostujuhtimise valdkonna peamisteks tegevusteks on ostuprotsessi haldamine, nõudluse prognoosimine, laovarude haldamine, ostukulude ja ostueelarve haldamine. Samuti ka tulemuseesmärkide ja -näitajate püstitamine ja saavutatu analüüsimine, koostöö ettevõtte siseklientide ja tarnijatega, ostupersonali juhtimine ja arendamine jms. Ostujuhi isikuomadused ja tema juhtimisstiil määravad suures osas hanke- ja ostutegevuse arengu organisatsioonis. Taktikalise ostutöö peamised tegevused on tarnijate turu kaardistamine, päringute koostamine, pakkumuste analüüs ja võrdlemine, parima pakkumuse tuvastamine, ostuläbirääkimised, ostulepingute ning ostueelarvete koostamine ja kategooriajuhtimine. Ostujuhtimise peamised ülesanded ja vastutusvaldkonnad organisatsioonis strateegilise ja taktikalise ostutöö valdkonnas on üldjuhul järgmised: Ostustrateegiate arendamine ja rakendamine. Tarnijasuhete haldamine ja tarnijatega koostöö arendamine. Tarnijaturgude jälgimine ning ostude tegemine õiglaste ja soodsate sisseostuhindadega.  Tarnijate andmebaasi, ostu- ja tarnelepingute ning muu ostudokumentatsiooni haldamine. Pakkumuste kvalifitseerimine, analüüsimine ja tarnija valik. Tarnijate hindamine ja kvalifitseerimine. Ostuläbirääkimiste korraldamine ja tarnelepingute sõlmimine. Varude haldamise ja juhtimise koordineerimine. Optimaalse suurusega laovarude tagamine.  Optimaalse suurusega ostutellimuste õigeaegse tegemise tagamine. Ettevõtte käibevahendite säästliku ja efektiivse kasutamise jälgimine. Süsteemsete tarnevigade ja -probleemide lahendamine. Tagamine, et ostetavad tooted vastaksid tootespetsifikatsioonidele ja kvaliteedistandarditele. Ostude ja toodetega seotud kuluarvutuste tegemise korraldamine. Ostueelarve koostamine ja selle täitmise jälgimine. Ostuvaldkonna infosüsteemide arendamise eestvedamine ja tegevustele kaasaitamine. Töökorralduse, ostutoimingute ja ostuprotsessi arendamine ning efektiivsemaks muutmine. Ostuosakonna töö korraldamine, töötajatele tööülesannete jaotamine, nende juhendamine, jälgimine ja kontrollimine. Töötajate palkamine ja töösuhte lõpetamine. Töötajate professionaalse arengu suunamine ja sellele kaasaaitamine Töötajate koolitamine tundmaks ja järgimaks ostuprotsessi ja oskamaks kasutada töös vajalikke infosüsteeme. Ostuosakonna tegevuskulude jälgimine ja kontrollimine. Ostujuhi tegevusala sõltub suurel määral valdkonnast, kus ostujuht töötab. Nii erinevad osaliselt tootmis- ja kaubandusettevõttes töötavate ostujuhtide tööülesannete ja kohustuste valdkonnad. Ka hulgi- ja jaekaubanduse ettevõtete ostujuhtide tööl on teatav eripära lähtuvalt erinevat liiki tarnijaettevõtete eripärast ja erinevatest klientidest. Kui hulgimüügifirma klientideks on peamiselt edasimüüjad – kauplused ja kaupluseketid, siis jaekaubanduse klientideks on üldjuhul tarbijad, kelle taga seisavad arvukad kodumajapidamised.   Hanke- ja ostujuhtimine. Seilecs. 2023. ISBN 9789916985205.